b'\n_START_ARTICLE_\nKarl-Heinz Langer\n_START_SECTION_\n\xc5\xbdivljenjepis\n_START_PARAGRAPH_\nLanger je bil \xc5\xbee pred svojo prvo zra\xc4\x8dno zmago Gruppenadjutant III./JG 3, kar je postal 26. maja 1941. Nadporo\xc4\x8dnik Langer pa je svojo prvo zmago dosegel 14. julija 1941 nad vzhodno fronto, ko je letel pri 7./JG 3. 21. maja 1942 je do\xc5\xbeivel prvi zasilni pristanek, ko je moral svojega lovca Messerschmitt Bf 109 F-4 (W.Nr. 13 234) pristati na neurejenem travniku, ker mu je zmanjkalo goriva. Naslednji zasilni pristanek je moral opraviti v lovcu Bf 109 F-4 (W.Nr. 13 139) 5. septembra, ko je letalo popolnoma uni\xc4\x8dil v bli\xc5\xbeini mesta Golubinskaja. Sam se pri tem pristanku ni po\xc5\xa1kodoval._NEWLINE_Do 17. decembra je dosegel \xc5\xbee 10 zra\xc4\x8dnih zmag, takrat pa je s svojim lovcem Bf 109 G-2 (W.Nr. 13 739) pri pristanku na letali\xc5\xa1\xc4\x8de Pitomnik v bli\xc5\xbeini Stalingrada zapeljal na neeksplodirano letalsko bombo in jo detoniral. Pri tem se je la\xc5\xbeje po\xc5\xa1kodoval in uni\xc4\x8dil letalo._NEWLINE_Na boji\xc5\xa1\xc4\x8de se je vrnil \xc5\xbee 28. decembra in takoj dosegel zmago nad sovjetskim lovcem Jak-1 nad Stalingradom. 1. junija 1943 je postal Staffelkapit\xc3\xa4n 7./JG 3, po zajetju prej\xc5\xa1njega poveljnika majorja Wolfganga Ewalda pa je \xc5\xbee 14. julija postal Gruppenkommandeur III./JG 3. Enoto je vodil do prihoda stotnika Waltherja Dahla, ki ga je na tem polo\xc5\xbeaju zamenjal 20. julija 1943._NEWLINE_Enota je bila kasneje preme\xc5\xa1\xc4\x8dena nazaj v Nem\xc4\x8dijo na naloge obrambe rajha. Langer je tam 14. oktobra 1943 dosegel svojo 16. zra\xc4\x8dno zmago, ko je sestrelil svoj prvi te\xc5\xbeki bombnik. V tej akciji je bil sestreljen tudi sam. Ranjen je s padalom izsko\xc4\x8dil iz svojega zadetega lovca Bf 109 G-6 (WNr 26 024) in pristal v bli\xc5\xbeini Hammelburga. Med okrevanjem je opravljal delo in\xc5\xa1truktorja v Erg\xc3\xa4nzungsungs-Jagdgruppe Ost. K svoji enoti se je vrnil spomladi 1944. 25. maja 1944 je Langer spet postal Gruppenkommandeur of III./JG 3 in na tem mestu zamenjal Waltherja Dahla._NEWLINE_26. julija je bil odlikovan z Nem\xc5\xa1kim kri\xc5\xbeem v zlatu. 1. januarja 1945 je vodil svojo enoto v operaciji Bodenplatte im pri tem uni\xc4\x8dil dva Spitfira britanske RAF na tleh letali\xc5\xa1\xc4\x8da v Eindhovnu. 20. aprila 1945 je bil odlikovan z Vite\xc5\xa1kim kri\xc5\xbeem, tri dni za tem pa je dosegel svojo 30. in zadnjo zmago, ko je sestrelil sovjetskega lovca Jak-3._NEWLINE_Konec vojne je do\xc4\x8dakal s \xc4\x8dinom majorja, umrl pa je 6. maja 1955 v Remschiedu._NEWLINE_Karl-Heinz Langer je na 486 bojnih nalogah dosegel 30 zra\xc4\x8dnih zmag, od katerih jih je 10 zabele\xc5\xbeil nad zahodnim, 20 pa nad vzhodnim boji\xc5\xa1\xc4\x8dem. Med temi zmagami so bili \xc5\xa1tirje te\xc5\xbeki \xc5\xa1tirimotorni bombniki.'